
Päevakorrapunkt nr 

[bookmark: _Hlk218587456]Eesti seisukoht Eesti vastu algatatud rikkumismenetluse kohta seoses liidu elektrituru korralduse parandamise direktiivi (EL) 2024/1711 mitteõigeaegse ülevõtmisega

1. Kiita heaks järgmine välisministri esitatud seisukoht Euroopa Liidu toimimise lepingu artikli 258 alusel Eesti vastu algatatud rikkumismenetluse nr 2026/0557 (ametlik kiri) kohta:

· Eesti nõustub Euroopa Komisjoni etteheitega, et Eesti ei ole tähtaegselt üle võtnud direktiivi (EL) 2024/1711 artikli 2 punkte 2 ja 5. Nende direktiivi sätete ülevõtmiseks lubab Eesti muuta elektrituruseadust. Seaduseelnõu plaanitakse esitada 2027. aasta aprillis Vabariigi Valitsusele heakskiitmiseks. 
2. Välisministeeriumil korraldada rikkumismenetluse raames Eesti seisukoha esitamine Euroopa Komisjonile.

3. Riigikantseleil esitada punktis 1 nimetatud seisukoht Riigikogu juhatusele ning teha teatavaks Vabariigi Valitsuse otsus.

